# data[].attributes.body
Reggel a csoport 8:45-kor találkozott a reptéren. A bőröndjeinket gyorsan fel tudtuk adni, majd a becsekkoláson is hamar túlestünk. A repülőgép 30 perc csúszással indult, de útközben sikerült behozni a késését. A leszállás nem volt zökkenőmentes, de sikeresen megérkeztünk Dublinba, itteni idő szerint 13:30 körül. Meglepően jó idő fogadott minket. Mindenkihez sikeresen eljutott a holmija, így felszállhatunk a Galwaybe menő buszra. A buszút során egyszer megálltunk. Az idő gyorsan elrepült mert magyar retro zenéket hallgattunk. Megérkezésünket követően a családok értünk jöttek autóval, és elhoztak minket az ideiglenes otthonunkba. Volt időnk megismerni őket egy vacsora mellett. Ezt követően találkoztunk az osztálytársainkkal és elmentünk felfedezni a környéket. Az időjárás estére cseppet lehűlt, de összességében az éghajlathoz képest szép időnk volt. A találkozó után mindenki haza ment a családokhoz. Lefürödtünk majd hamar lefeküdtünk aludni, hogy felkészüljünk az első tanítási napunkra.

# data[].attributes.body
A mai reggelen 7:30 körül kellett kelnünk. A családok készítettek nekünk kávét és reggelit, majd autóval bevittek minket az első tanítási napunkra az iskolába. Az órákon 2 csoportra vagyunk bontva. Szlovákokkal vagyunk együtt akik szintén 12-en vannak. 4 tanítási órán vettünk részt, amiken már az első napon sokat tanultunk. Kétszer 90 perces óráink vannak amik között van egy 30 perces szünetünk ami alatt el tudjuk fogyasztani az ebédjeinket amiket a családok készítettek nekünk. A tanítás után tettünk egy sétát Galway belvárosában. Gyönyörű helyen vagyunk. Este most is találkoztunk és sétálgattunk. A mai napunk is nagyon jól telt, várjuk a többit.

# data[].attributes.body
A mai nap 8kor volt reggeli, azután 9:15re kellett beérni az iskolába. 9:30-tól 11ig volt az első óránk ahol a netikettrol volt szó. Megtartottuk a 30perces szünetet ahol mindenki megebèdelt, beszélt barátaival. Második órában mindkét csoportban voltak játékos feladatok amiket én speciálisan nagyon élveztem. Miután lefolytak az órák volt egy óra szünetünk, amiben elmentünk egy hangulatos kávézóba. 14 órától kezdődött a csapatépítő program, amit egy gyönyörű spanyol hölgy vezetett le. Mindenkinek rajzolni kelett valamit, erre volt kb 30percünk. Ezek után ki ragasztottuk őket a falra és sorrendben kellett egy mesét kitalálni hozzá. Szerintem nagyon érdekes volt és élvezhető mivel közben nagyon jó zene ment a háttérben. Szerintem így is kicsit közelebb kerültünk egymáshoz és megtanultuk, hogy beszéljünk az érzéseinkről. Ezek után elmentünk közösen egy ebédre egy gyorsétterembe, ahol nagyon nagy mennyiségű ételt elfogyasztottunk. Ezek után mindenki haza ment pihent egy kicsit. 7 óra körül egy páran összefutottunk és sétáltunk egy jót. Holnap aquariumba megyünk és nagyon várjuk.

# data[].attributes.body
A reggeli két tanórán a netikettel foglalkozott mind a két csoport.Közösen beszélgettünk a viselkedésről az interneten.Beszéltünk arról ,hogy milyen hozzászólást hagyunk egy post vagy videó alatt és ,hogy másokkal milyen módon kommunikálunk az online térben.

# data[].attributes.body
A mai napon szokásosan felkeltunk 7:45kor. Felöltöztünk és le mentünk reggelizni.
Szokásosan a 8:45-ös busszal mentünk iskolába. A mai napon a tanácsadásrol meg a spam üzenetekről esett szó az egyik csoportban a másikban pedig a netikettről és a Szent Patrik napról. Miután vége lett az óráknak rendszerint vót egy szabad óránk ahol közösen elmentünk egy nagyon kis hangulatos kávézóba. Délután kettőkor találkoztunk az Eyre téren és indultunk az akváriumba. Számomra nem volt a legérdekesebb mivel nem igazán szeretem a halakat de egyszer meglehetett nézni. Ezután sétáltunk egyet a parton, na viszont ehhez foghatót nem lát minden nap az ember. Gyönyörű volt a part. 18 óra körül mindenki hazáért és vacsorázott. Páran vacsora után felfedeztük a környéket. Holnap szent Patrik nap amit mindenki nagyon vár.

# data[].attributes.body
A délelőtti órákon azzal foglalkoztunk ,hogy mi az amit posztolni lehet és mi az amit nem lehet posztolni. Megbeszéltük ,hogy mit jelent a digitális lábnyom. Szóba került , hogy meddig marad meg , milyen hatásai vannak és mivel képezzük.

# data[].attributes.body
Szent Patrik napjának reggelén mindenki örült, hiszen nem a szokásos 9 órára kellett a suliba érni, hanem 11 körül találkoztunk, igy mindenki végleg ki tudta pihenni az elmúlt napok fáradalmait.

Már befele, az odaúton is  rengeteg zöld kalapot, ruhát, vagy egyéb kiegészítőt viselő lelkes emberrel találkoztunk, mindenkin volt valami zöld. A bátrabbak állán vörös szakáll lengedezett. Elvis, a túravezetőnk elvitt minket egy számunkra ideális helyre, és készen is álltunk a felvonulásra. A katedrális előtt vártuk az eseményeket . A parádét egy versenyfutás indította, ahol fiatalok és öregek egyaránt részt vettek. A menetet egy kolompos, zöld reneszánsz ruhában lévő férfi vezette, akit egy szintén zöld ruhás mikulásra emlékeztető, idős úriember követett, ő volt Szent Patrik. Ezután egy busz következett, a díszvendéggel, egy galwayi, aranyérmes kajak-kenus lánnyal. A karneválon felvonultak sportklubok, a helyi etnikumok képviselői, amelyek élén jórészt gyerekek álltak, valamint voltak zenés, táncos produkciók is megjelentek. A tűzoltóság, illetve a rendőrség is tiszteletét tette az ünnepségen.

A következő napirendi pont a dobolás volt a nyelviskolában, ahol különböző ritmusokat tanultunk. Jó volt látni, hogy az egész csapat lelkesen, intenzíven részt vett ebben a foglalkozásban, úgy látszott, mindenki nagyon élvezte. Egy gyors bevásárlás után otthon meleg ebédet kaptunk, majd pihentünk egy keveset. Az este hátralévő részében a csoport egy részével a városban csavarogtunk. A napot végül egy filmezéssel koronáztuk.

# data[].attributes.body
Reggel a csapat szokásosan az iskolában kezdett. A nyelvórákon ezen a napon először a digitális biztonsággal, illetve egyes hírességek magánéletével  foglalkoztunk. Elolvastunk például interjú részleteket nemzetközi szinten is ismert celebektől, ahol arról beszéltek, hogy hogyan kezelik a népszerűségükkel járó rivaldafényt, a magánéletük elvesztését. Volt szó továbbá arról is, hogy milyen jogai vannak minden embernek az online világban, ilyen például a jog az információ eléréséhez, a szórakozáshoz/játékhoz, valamint a jog a különböző felületek eléréséhez.

A délelőtti órák végén egy versenyszerű kvíz volt a tanult szavakból, két ember háttal ült a táblának, és az nyeri a kört, aki a többiek leirasa alapjan hamarabb találja ki az aktuális szót.

Az ebédszünetben felköszöntöttük Tinát, akinek ma volt a 18. születésnapja, és hivatalosan is felnőtt lett.

Az ünneplés után projektmunka volt, ahol két nemzet diákjai együtt dolgoztak. 4 fős csapatokba rendeződtek, és minden csapat kiválasztott 4 témát, amiben összehasonlította a magyar, a szlovák illetve az ir kultúrát. A hasonlítási szempontokat magunk adtuk meg, mint például az ételek, az időjárás, vagy akár az építészet. Minden diáknak beszélnie kellett egy topikról legalább egy percig, amelyet fel kellett venni, majd házi feladatként egy videót kellett összevágni ezen anyagokból, amit majd hétfőn mutatnak meg társaiknak.

Délután a csapat elment enni a helyi gyorsétteremlánc egyik üzletébe, a Supermarc’s-be. Este, a vacsora után a társaság egy kisebb része elment egyet levegőzni a belvárosba..

# data[].attributes.body
A mai napon egy eddig szokatlan program vette kezdetét, amit már mindenki kíváncsian várt.
9:10-kor találkoztunk a Victoria Hotel-nél, ahonnan közösen indultunk el a kikötőbe, ami körülbelül egy órányi buszútra volt. Ezután egy fél órás, kissé  émelyítő hajóút következett, ahol próbáltuk nyugtatni egymást, és megszokni a nagy hullámokat. Szárazföldre érkezésünkkor rögtön biciklire szálltunk, hogy végigtekerjünk a meseszép Aran Islands-eken. Láttunk teheneket, szamarakat, és természetesen  a csodálatos partot is. Egy erődnél bicajainkat hátrahagyva gyalog indultunk meg felfelé, ahol hatalmas szélvihar, azonban gyönyörű kilátás fogadott minket.
Hosszú túránk után délután 5 órakor indult vissza a hajónk, majd fáradtan, már eléggé éhesen tértünk haza fogadó családjainkhoz.

# data[].attributes.body
A csoportkép szélben is csoportkép:)

# data[].attributes.body
Megpihenés;)

# data[].attributes.body
Állatook

# data[].attributes.body
Kilátásunk

# data[].attributes.body
Séta az erődhöz

# data[].attributes.body
Hajózás

# data[].attributes.attachment_link.keywords[]
Boats and boating--Equipment and supplies

# data[].attributes.body
Elérkezett a pihenő napunk, amikor sokáig aludhattunk, és szabadon tölthettük el az időt.
Kora délutánig az egész csapat a családoknál maradt, majd 4-re bowlingozást szerveztünk,  hogy megünnepeljük Tina és Tomi 18. születésnapját. Nagyon jól éreztük magunkat, két külön csapatban játszottunk, de igazán felemelő volt a hangulat.
Az este további részében vacsorázni mentünk , volt aki inkább mekizett, mások pedig a tanárnővel ettek egy ír gyorsétteremben.
Majd mikor hazaértünk, korán le is feküdtünk , hiszen másnap tanítási nap várt ránk.

# data[].attributes.body
A fárasztó hétvége után a csapat újra visszacsöppent a nyelviskolába. A hamis hírekről volt szó, megtanultuk hogyan állapíthatjuk meg, mikor valós és mikor nem valós az információ az interneten. Később a szókincsünket gyarapíthattuk 'filmek' témakörből. A délutáni csoport projektmunkán azt a feladatot kaptuk, hogy forgassunk egy előzetest, minden más részlet a fantáziánkra volt bízva.
Iskola után a csapat kávéval illetve fagyival kiment az Eyre Square-re napozni, hiszen nagyon jó időnk volt.

# data[].attributes.body
A reggelünket szokásosan az iskolában kezdtük. A mai napon az elménk békéje volt a téma, valamint foglalkoztunk azzal is, hogy az internetre kitett ‘tökéletes’ képek milyen érzéseket válthatnak ki belőlünk. Az órák utáni tevékenységünk a jóga volt, ahol teret kaptunk arra, hogy összpontosítsunk magunkra és elsajátítsuk magunknak a jóga rejtelmeit. A foglalkozás után közösen elmentünk fagyit venni és kiültünk az Eyre Square-re beszélgetni.

# data[].attributes.body
A mai nap hasonlóképp indult, mint az eddigiek. A délelőtti órákon ma a témánkhoz kapcsolódó nyelvtannal foglalkoztunk. Különböző jellegű feladatokkal gyakoroltuk a reported speech használatát, például le kellett írni, mit mondtak gyerekek egy videóban, átírni egy whatsapp beszélgetést, és volt egy kis csoportos feladat is. A második órában a másnapi projektmunkára készültünk, és azzal kapcsolatban voltak felkészítő feladatok, majd neki is állhattunk a projektnek. Egy általunk választott témából kellett 3 fős csoportokban prezentációt csinálni.

A délutáni program a Moher Sziklák megtekintése volt. Nagyjából másfél órát utaztunk oda busszal. Az utazás jó hangulatban telt, emellett a buszsofőrünk egész úton rendkívül érdekes tényeket osztott meg Galwayról és az út menti látványosságokról, odafele megálltunk egy csokigyárnál, ahol egy néni elmondott pár dolgot a gyárról. Maga a hely ahova mentünk nagyon szép volt, rengeteg jó képet készítettünk. Hazafele úton még megálltunk egy helyen megnézni a tengerpartot, de utána már egyenesen hazafele vettük az irányt. Útközben a sofőr ír zenékkel szórakoztatott minket. Nagyjából 8 órakor értünk haza, ami után már csak gyorsan megvacsoráztunk és mentünk aludni.

# data[].attributes.body
Ahogy a hét többi napján, ma is iskolába mentünk. Az első órán megbeszéltük az előző délutáni élményeket, majd tovább léptünk egy nyelvtani quizre amiben felmérhettük az angol tudásunkat, illetve visszajelzést kaptunk arról, hogy milyen nyelvtani hibákat szoktunk véteni beszéd közben.  A mai témánk az volt, hogy mitől lesz igazán jó egy előadás vagy beszéd. Megnéztünk egy motivációs TED talk videót, majd a tanárnő segítségével ki elemeztük, hogy mitől lesz  motiváló, figyelemfelkeltő és igazán érthető az, akit szeretnénk átadni a közönségünknek. Megtanultuk, hogy hogyan hangsúlyozzuk úgy a mondatainkat, hogy azzal fenntartsuk a hallgatók érdeklődését. Délután minden csapat folytatta prezentációk készítését, illetve előadásának gyakorlását. Iskola után kimentünk a sétálóutcára és körül néztünk néhány ajándékboltban is, a nap végére szerencsére sikerült mindenkinek ideális ajándékot találni.

# data[].attributes.body
A mai napunkat is 9:15-kor kezdtük meg. Egy projektmunkát kellett készítenünk hármas csoportokban amihez mindenki önmaga választhatta ki a témát. A lényeg csupán annyi volt, hogy elő tudjuk adni a többiek előtt és az angol szövegünk mint nyelvtanilag és mind kiejtésileg a lehető legtökéletesebb legyen. A projektek előadása előtt mindenki izgult, de sikerült megugranunk ezt az akadályt is. A csoport összes tagja sikeresen prezentálta a saját részét, és a többiek előadásaiból is sokat tudtunk tanulni. Vérző szívvel hagytuk el az épület kapuját, mert sok élménnyel gazdagodtunk ott és még nem szerettük volna ezt magunk mögött hagyni. Ám az itt töltött időnk sajnos a végéhez közeledett így muszáj volt. De azért a tegnapi napunk sem csupán a tanulásról szólt. Az osztály egyik tagja, ezen a napon töltötte be a 18. életévét, így neki is kedveskedtünk egy kis meglepetéssel. Összességében ez a nap is nagyszerű volt, csak mint az összes többi, de már éreztük hogy fájni fog ez a búcsú Írországtól másnap.

# data[].attributes.body
A szombat reggel pörgősen indult, hiszen az utolsó nap érkezett el, az Írországi kirándulásunk során. Aki rutinosabb volt, az már előző este bepakolta a ruháit, szuvenírjeit a bőröndbe, így csak a végső simításokat kellett elvégeznie aznap. A családok mindenkit 8.50-re, a közeli labdarúgó klub parkolójába szállítottak, ahol türelmesen vártunk a buszra, amely a szlovák tanulókkal együtt egészen Dublinig vitt minket. A fővárosban gyönyörű, napos idő fogadott, kellemes 15 fokkal társulva.  A belvárosba érkezve megtekintettünk egy egyetemet, majd egy helyi gyorsétterembe felé vettük az irányt. Az étkezés után meglátogattunk még egy-egy híresebb nevezetességet. A reptéren átvettük a jegyeinket. A becsekkolás meglehetősen hosszúra sikeredett, mint kiderült, az íreknek a reptérmenedzselés nem tartozik az erősségeik közé. Több, mint 2,5 órával a felszállás előtt érkeztünk, de a rengeteg ember miatt szólnunk kellett a beszállást irányító dolgozóknak, hogy várják meg a társainkat, ők csak az eredeti időpont után 10 perccel értek a folyosóhoz. A gép egy kisebb csúszás után végülis felszállt, amivel épségben sikerült haza érnünk.